Subject: FW: Ettepanekud EstLink 3 Rehemäe-Aulepa maismaaosa riigi eriplaneeringu osas
From: "info - MKM" <[email-masked]>
To: "info - MKM" <[email-masked]>
Date: Mon, 30 Mar 2026 13:51:37 +0300

_____

Saatja: Kaarel Aus <[email-masked] <mailto:[email-masked]> >
Saadetud: esmaspäev, 30. märts 2026 11:05
Adressaat: Alan Rood - MKM <[email-masked] <mailto:[email-masked]> >
Koopia: Peeter Raudsik <[email-masked] 
<mailto:[email-masked]> >
Teema: Ettepanekud EstLink 3 Rehemäe-Aulepa maismaaosa riigi eriplaneeringu 
osas

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Alan Rood

Juhime tähelepanu asjaolule, et riigi eriplaneeringu kaardirakenduses 
esitatud esialgsed trassikoridorid Rehemäe-Tagavere / 1, Rehemäe-Tagavere / 
2, Rehemäe-Tagavere / 3 ja Rehemäe-Tagavere / 4 õhuliini trassikoridorid 
läbivad Sunly AS’ile kuuluvaid katastriüksuseid Eilandi (68001:002:0510) ja 
Mardipõllu (68001:002:0169). Sunly AS planeerib katastriüksustele Eilandi 
(68001:002:0510), Mardipõllu (68001:002:0169), Uuga (68001:002:0520) ja Oksa 
(68001:002:0530) Baltikumi suurimat andmekeskust, mille tarvis esitas 
18.02.2026 Lääne-Nigula Vallavalitsusele taotluse detailplaneeringu 
algatamiseks. Õhuliini läbiminie või külgnemine katastriüksustega välistaks 
kataastriüksustele andmekeskuse rajamise ja olulise suurinvesteeringu 
Eestisse.

Sotsiaalmajanduslik mõju (ärimaa/tootmismaa ja kaotatav müügitulu)

Trassikoridoride visandamise ja võrdlemise aruande sotsiaalmajanduslikest 
kriteeriumitest tuleneb, et eelistada tuleb lahendust, mis läbib võimalikult 
vähe äri- ja tootmismaad ning väldib kinnistute kasutuse ja selle võimaliku 
laienemise piiramist; muu hulgas nähakse ette, et võimaluse korral 
kaalutakse iga kinnistu puhul sellega seotud potentsiaalset (kaotatavat) 
müügitulu.

Sunly AS’i katastriüksused Eilandi ja Mardipõllu (ning nendega 
funktsionaalselt seotud arendusala) on sisuliselt kõrge väärtusega 
ärimaa/tootmismaa, kuhu on kavandamisel andmekeskuse arendus 
(detailplaneeringu algatamine taotletud), mistõttu õhuliini trassikoridori 
läbiviimine või vahetu külgnemine nendel kinnistutel tooks kaasa 
ebaproportsionaalse sotsiaalmajandusliku kahju, piirates maa sihipärast 
kasutust ja tulevast äritegevuse laiendamise võimalust ning tekitades 
arenduse realiseerimisel olulise potentsiaalse (kaotatava) müügitulu riski.

Ettepanekud

Palume riigi eriplaneeringu asukoha eelvaliku etapis:

*	välistada trassikoridorid Rehemäe-Tagavere / 1, Rehemäe-Tagavere / 2, 
Rehemäe-Tagavere / 3 ja Rehemäe-Tagavere / 4 või
*	planeerida trassikoridorid Rehemäe-Tagavere / 1, Rehemäe-Tagavere / 2, 
Rehemäe-Tagavere / 3 ja Rehemäe-Tagavere / 4 maaliinina selliselt, et see ei 
läbiks Sunly AS’ile kuuluvaid katastriüksuseid Eilandi (68001:002:0510), 
Mardipõllu (68001:002:0169), Uuga (68001:002:0520) ja Oksa (68001:002:0530).

Selgitav joonis asukohast:

Palun kinnitada ettepanekute kättesaamine.

Parimate soovidega

 

KAAREL AUS

Energiakeskuse arendusjuht

+372 53 30 32 31
kaarel.aus <mailto:[email-masked]> @sunly.ee

 <https://sunly.ee/> sunly.ee